《赠别刘近之四首 其一》
明代·陈吾德

尊酒平生意，与子别河梁。顾瞻寡俦侣，道路阻且长。

越鸟依南寡，塞鸿向北翔。羽翼各有适，胡能不参商。

君子慎厥终，下士反其常。羲驭无还轨，荏苒悲流光。

勉矣即前路，引领迟成章。

作者简介：（1528—1589）明广东归善人，字懋修，号有斋，一作省斋。嘉靖四十四年进士。授行人。隆庆三年擢工科给事中，以谏市珍宝斥为民。神宗即位，起兵科。万历元年进右给事中。张居正当国，谏官言事必先请，吾德独不往、寻屡以事力争，益忤居正，出为饶州知府。御史承风借端诬劾，谪马邑典史。又劾其莅饶时违制讲学，除名为民。居正死，起官，终湖广佥事。有《谢山存稿》。